
Suinteresuotiems tiekėjams					
(CVP IS priemonėmis)


DĖL PIRKIMO SĄLYGŲ PAAIŠKINIMO/PATIKSLINIMO


[bookmark: _Hlk148538091]AB „Miesto gijos“ (toliau - Perkantysis subjektas) skelbiamų derybų būdu vykdo tarptautinį pirkimą „RK-2 šilumos siurblių ir akumuliacinės talpos techninio darbo projekto parengimas ir įrangos montavimas“, Centrinėje viešųjų pirkimų informacinėje sistemoje (toliau – CVP IS) pirkimo ID 8643882 (toliau – Pirkimas).

Perkantysis subjektas CVP IS susirašinėjimo priemonėmis gavo tiekėjų prašymus dėl Pirkimo sąlygų paaiškinimo/patikslinimo.
Perkantysis subjektas, vadovaudamasis Pirkimo Bendrųjų sąlygų 3.1. punktu „Pirkimo dokumentai tiekėjų iniciatyva gali būti paaiškinami/patikslinami jiems CVP IS susirašinėjimo priemonėmis kreipiantis į Perkantįjį subjektą.“, atsako į prašymuose pateiktus klausimus (pateikta toliau lentelėje):

	Eil. Nr.
	Tiekėjų užduoti klausimai/prašymai
	Perkančiojo subjekto atsakymas

	[bookmark: _Hlk148361716]1.
	Pirkimo Specialiųjų sąlygų 5 priedo Eil. Nr. 2.9, 1) p. nurodyta, kad Projekto dalies vadovas turi būti atestuotas Projekto dalyje: Šilumos gamybos (ne mažiau 3000 kW galios) ir tiekimo. Tuo tarpu, tos pačios eilutės 2) p. nurodyta, kad "Specialistas siūlomas į projekto dalies vadovą, turintį teisę eiti neypatingojo statinio projekto dalies vadovo pareigas, projekto daliai šilumos gamybos (iki 5000 kW galios) ir tiekimo, taip pat turi per paskutinius 5 (penkerius)....". Prašome patikslinti kvalifikacijos reikalavimą.

	Perkantysis subjektas ištaiso Pirkimo Specialiųjų sąlygų 5 priedo „Reikalavimai tiekėjų kvalifikacijai“ 2.9 punkte pastebėtą techninę klaidą dėl šilumos gamybos galios ir išdėsto šį punktą taip:
„2.9. 1. Ne mažiau kaip 1 (vieną) atestuotą Projekto dalies vadovą, turintį teisę eiti neypatingojo statinio projekto dalies vadovo pareigas.*
Pastatai: negyvenamieji pastatai;
Paskirtis: (Pramonės ir sandėliavimo - Energetikos).**

Projekto dalys: *
· Šilumos gamybos (ne mažiau kaip iki 5000 kW galios) ir tiekimo; 
· Procesų valdymo ir automatizacijos;
· Elektrotechnikos.

2. Specialistas siūlomas į projekto dalies vadovą, turintį teisę eiti neypatingojo statinio projekto dalies vadovo pareigas, projekto daliai šilumos gamybos (ne mažiau kaip iki 5000 kW galios) ir tiekimo, taip pat turi per paskutinius 5 (penkerius) metus iki paraiškų pateikimo termino pabaigos būti ėjęs šilumos gamybos projekto dalies vadovo pareigas bent viename projekto (sutarties) įgyvendinime, kur įrengtas šilumos gamybos / šaldymo įrenginys(-iai), kurio(-ų) galia ne mažesnė nei 1500 kW.

* Lietuvos Respublikos statybos įstatymo 12 straipsnio 4 ir 5 dalys.
** Statybos techninio reglamento STR 1.01.03:2017 „Statinių ir patalpų klasifikavimas“ priedas Nr. 1, 7.2 punktas.

Tiekėjas turi pateikti:
1.	Siūlomų specialistų sąrašą, parengtą pagal Specialiųjų sąlygų 12 priede pateiktą formą „Siūlomų specialistų sąrašas”;
2. Sąraše išvardytų specialistų galiojančių teisės aktų nustatyta tvarka išduotų kvalifikaciją pagrindžiančių dokumentų skaitmenines kopijas*;
3.	Gyvenimo aprašymą (CV) siūlomo  projekto dalies vadovo, turinčio teisę eiti neypatingojo statinio projekto dalies vadovo pareigas, projekto daliai šilumos gamybos (ne mažiau kaip iki 5000 kW galios) ir tiekimo, kuriame atsispindėtų turima reikalaujama patirtis.“




Vadovaujantis Pirkimo Bendrųjų sąlygų 3.6. punktu, bet kuris paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas.

Paraiškos turi būti pateiktos iki 2026-08-04 12:00 val.

PRIDEDAMA. Atnaujinta Pirkimo Specialiųjų sąlygų 5 priedo „Reikalavimai tiekėjų kvalifikacijai“ redakcija.

Pagarbiai,
Pirkimo komisija

